als_Latn dik_Latn sag_Latn
Luan Rama, numri dy i LSI të Ilir Metës gjithnjë ka qënë në mesopolitikën shqiptare. I gatshëm për të përfituar në momentin më të parë, thjeshtë dhe vetëm se deklaratat që bën janë nga më të çuditshmet, por që i vijnë për “osh” drejtuesit të tij të radhës. Dhe nuk është se ka qënë jashtë politikës shqiptare, sidomos pas ardhjes së Fatos Nanos në pushtet. Por me sa duket, qëndrimi gjatë tek LSI e Ilir Metës, tregon se ai ka plotësuar kushtin themeltar për të qënë në kupolën e kësaj partie: Ka dhënë prova se është një hajdut i kalibrit të lartë. Luan Rama provat i ka me shumicë, madje që në vogëli, kur prapa fytyrës së tij në dukje ëngjëllore fshihej një hajdut ordiner që të bënte gjëmën. U zbulua herët në këtë zanat hajduti, pavarësisht se ishte në shkollën e mesme ushtarake “Skënderbej” në Tiranë, për të ndjekur karrierën e të atit. Të cilën nuk e bëri kurrë realitet. Pasi e përjashtuan që në vitin e dytë sepse i griu shokët duke i vjedhur. Pasi mbaron të mesmen në gjimnaz, Luan Rama vijon studimet në universitetin e Shkodrës, kur ngjit majën e karrierës, zv.sekretar i Rinisë së PPSH të Universitetit. Por zanati nuk harrohet, për një vit rresht bëri qejf me pagesën e një miku të tij, që kishte lëvizur nga Shkodra në UT.
Luan Rama ushqehej me “latat” e shokut të tij. Vjen dhe përjashtimi i dytë nga shkolla për vjedhje. Pas shumë peripecish ai rikthehet në Universitet por dhe ingranohet në një konkurs që jepej atëherë në TVSH për letërsinë dhe falë dhe bashkëpunimit me jurinë dhe drejtuesit të emisionit, që pikasën tek Luan Rama një hajdut klasi, i dhanë pyetjet, fitoi konkursin, ndau trofenë dhe fitoi një vend te Zëri i Popullit, organ i PPSH më pas i PS dhe që tashmë me sa dimë nuk është më, është mbyllur.
Pas kësaj Luan Rama bëhet ministër disa herë, por do të mbahet mend vetëm në një Ministri, atë të Rendit. Dhe për dy arësye krejtësisht të kundërta.
Në fillim të vitit 2003 vritet biznesmeni i tregtimit të hekurit Florian Vila, që e kishte biznesin dhe vilën tek mbikalimi i sotëm i kthesës së Kamzës. Një vrasje misterioze që as sot e kësaj dite nuk është zbardhur autorësia, ndonëse ka pasur shumë të akuzuar në këtë mes. Madje dhe figura të larta. Asokohe u tentua t’i faturohej ish drejtorit të policisë së Tiranës Pjerin Ndreu një aksion personal për vrasjen e të akuzuarit të vrasjes së biznesmetit të hekurit. I akuzuari ishte Petrit Lleshi, që u arrestua në fakt në pularinë afër për plagosjen e vëllezërve Luli në Kodër Kamëz, falë profesionalizmit të policisë.
Ndërkohë që forca të policisë së Tiranës, të drejtuara nga Ndreu bënë të mundur arrestimin e Lleshit për plagosjen e vëllezërve Luli, politika u mundua t’ia faturonte Ndreut tentativën për vrasjen e Lleshit, për llogari të vrasjes së biznesmenit të hekurit Vila. Nëse Ndreu arriti të vertetonte se ishte i pafajshëm, dhe se kishte kryer detyrën duke vënë në pranga Petrit Lleshin për plagosjen e dy personave, Lleshi vuajti dënimin e dhënë nga gjykata, e vërteta ishte krejt ndryshe. Në fakt është akuzuar shpesh Ministri i rendit të asaj kohe Luan Rama se ka qënë bashkë me tre persona të tjerë, përpara aksionit të policisë, në tentativë për vrasjen e Petrit Lleshit.
Teoritë konspirative këtë tentativë të Luan Ramës me kallash në dorë e lidhin me shumë gjëra deri tek Florian Vila, që gjithsesi, përtej akuzave të kohës përfshirë dhe të Sali Berishës, nuk kanë mundur të zbardhin asgjë, duke lënë në mjegullnajë gjithçka. Përfsahirë këtu dhe këtë tentativë vrasjeje të Petrit Lleshit, konspiracion i cili ka shumë lidhje me vrasjen e bosit të hekurit Florian Vila 14 vite më parë. Por Luan Rama mbahet mend dhe për punësimin e gjithë familjes së këngëtares kontraverse Bleona Qerreti në Ministrinë e Rendit të asaj kohe, dhe këngën e saj të famshme “Ti nuk din as me ma lyp”. Që gjithsesi duam ta besojmë se nuk ka lidhje me ish-ministrin e Rendit të asaj kohe Luan Rama.
Ndërkohë që Luan Rama me largimin nga PS ka mundur të bëhet vetëm njëherë deputet te LSI dhe tashmë, pavarësisht se është numri dy i partisë së Metës, është i pesti në listën e kandidatëve përt deputetë në qarkun e Tiranës, pa shanse rizgjedhjeje si deputet. Por Luan Rama shquhet për deklaratat nga më të çuditshmet, që i vënë në gojë për të thënë para mediave, duke u kthyer në një “zar” të Ilir Metës. Fundja, kështu ka qënë gjithë jetën. Thjesht ka shtuar lojën në kazino./Pamfleti.com
als_Latn als_Latn als_Latn als_Latn als_Latn als_Latn als_Latn